**Indokolás**

**Budapest Főváros XI. Kerület Újbuda Önkormányzata Képviselő-testületének**

**a Közszolgálati Tisztviselők Napja munkaszüneti nappá nyilvánításáról szóló**

**32/2021. (IX. 30.) önkormányzati rendeletéhez**

**1. §**

A közszolgálati tisztviselőkről szóló 2011. évi CXCIX. törvény 232/A. §-a felhatalmazást ad  a helyi önkormányzat képviselő-testületének arra,  hogy rendeletben  a Közszolgálati Tisztviselők Napját, július 1-jét munkaszüneti nappá nyilvánítsa. Ezen felhatalmazás alapján kerül sor a Budapest Főváros XI. Kerület Újbudai Polgármesteri Hivatalban és az ÚJBUDA Közterület-felügyeletnél dolgozók részére a - munkájuk megbecsülésének kifejezéseként - július 1-je munkaszüneti napként történő meghatározására.

**2. §**

A rendelet hatálybalépéséről rendelkezik.